Bernardo Arévalo

César Bernardo Arévalo de León (Montevideo, 1958ko urriaren 7a) politikari, diplomatiko, soziologo eta idazle guatemalarra da. 2020ko urtarrilaz geroztik, Guatemalako Kongresuan diputatu gisa aritu da Movimiento Semilla alderdia ordezkatuz. 2023ko Hauteskunde Orokorretarako lehendakarigaia da.

Biografia 
1958an jaio zen, gurasoak Uruguain erbesteraturik zeudela. Izan ere, Juan José Arévalo Bermejo Guatemalako presidente ohiaren semea da, 1945-1951 bitartean gobernatu zuena. Arévalo Jerusalemgo Unibertsitate Hebrearrean graduatu zen soziologian, eta, gero, Kanpo Harremanetarako Ministerioan sartu zen karrerako diplomatiko gisa 1980ko hamarkadan. Han, zenbait kargu garrantzitsu bete zituen, hala nola 1994 eta 1995 bitartean Kanpo Harremanetarako ministroordea eta Guatemalako enbaxadorea 1995etik 1996ra bitartean Ramiro de León Carpioren gobernuan.

Utrechteko Unibertsitatean (Herbehereak) filosofiako eta gizarte-antropologiako doktoretza lortu zuen. 1999an, Interpeacen hasi zen lanean, nazioarteko gatazketan bakea finkatzeko aholkulari gisa, eta zenbait jarrera garrantzitsu izan zituen erakunde horretan. 2015eko adierazpenen erdian, Arévalok, zenbait intelektualekin batera, analisi-talde bat osatu zuen, eta, ondoren, Movimiento Semilla alderdi politiko bihurtu zen. Alderdi hau lehen aldiz lehiatu zen 2019ko hauteskunde orokorretan, non Arévalo Kongresuko diputatu hautatu zuten eta 2020an hartu zuen kargua. 2022an, Semillako idazkari nagusi izendatu zuten.

2023ko hauteskudeetako lehendakari-gai 
Arévalo 2023ko hauteskunde orokorretarako presidente izateko hautagai izendatu zuen Semillak, Karin Herrera  lehendakariordearekin batera. Iragarpen guztien aurka, bigarren postua lortu zuen seiehun mila boto baino gehiagorekin, eta bigarren itzulira pasatu zen. Zenbait alderdik bozken iruzurra salatu zuten, hala ere, nazioartean bozkak legeztatzeko eta hauteskundeekin jarraitzeko eskaera egin eta azkenik, uztailaren 12an Guatemalako Hauteskunde Auzitegi Gorenak emaitzak legeztatu zituen. Egun berean, Rafael Curruchichek, Zigorgabetasunaren Aurkako Fiskal Bereziak Semilla alderdia deuseztatzeko mugimendua egin zuen. Curruchichen erabakia Guatemalako Konstituzioaren aurkakoa litzatzeke, Alderdien Legea maila konstituzionala duelako.

Erreferentziak

Kanpo estekak 

Gizabanako biziak
Guatemalako politikariak
Guatemalako diplomazialariak
Guatemalako idazleak
Enbaxadoreak Espainian
Guatemalako soziologoak